EkBass/fiwiki-20250220-pages-articles huggingface dataset:
Harmokynsikäs

Harmokynsikäs (Tephrocybe confusa) on kupera tai laakealakkinen tumman harmaanruskea kynsikäslaji. Sienen jalka on lakin värinen ja ontto. Malto on valkoista. Heltat ovat vaaleanharmaat. Sieni kasvaa kuusivaltaisissa havumetsissä eikä ole varmaa esiintyykö sitä Suomessa. == Lähteet == Luokka:Harmoset
Jauhokynsikäs

Jauhokynsikäs (Tephrocybe rancida, syn. Lyophyllum rancidum) on kupera tai laakealakkinen harmaa kynsikäslaji. Sen heltat ovat harmaat. Jalka on harmaa. Sieni tuoksuu voimakkaasti jauholta. Se kasvaa lehti- ja havumetsissä Etelä- ja Keski-Suomessa. == Lähteet == Luokka:Harmoset
Ruskopahkajuurekas

Ruskopahkajuurekas (Collybia tuberosa) on kupera tai laakealakkinen valkoinen, keskeltä kellanruskea pahkajuurekaslaji. Sen heltat ovat valkoiset. Jalka on ylhäältä valkohärmäinen, alhaalta tummemman kellanruskea. Sieni kasvaa helttasienten lahoavilla jätteillä. Se on Suomessa yleinen. Ruskopahkajuurekas muistuttaa kahta hyvin samannäköistä lähilajia eli melko yleistä loisjuurekasta (Collybia cirrata) ja harvinaisempaa keltapahkajuurekasta (Collybia cookei). == Lähteet == == Aiheesta muualla == * Pinkka, Lajintuntemuksen oppimisympäristö: Ruskopahkajuurekas (Collybia tuberosa) * MushroomExpert: Collybia tuberosa * UniProt, Taxonomy: Collybia tuberosa Luokka:Pahkajuurekkaat
Balthasar Niederkofler

Balthasar Niederkofler (10. marraskuuta 1906 Zell am Ziller – 11. huhtikuuta 1989 Gries am Brenner) oli itävaltalainen hiihtäjä, joka kilpaili 1930-luvulla. Hän voitti pronssia 4 × 10 kilometrin viestissä MM-kisoissa vuonna 1933. Luokka:Itävaltalaiset maastohiihtäjät Luokka:Vuonna 1906 syntyneet Luokka:Vuonna 1989 kuolleet
Kirpeäjuurekas

Kirpeäjuurekas (Gymnopus peronatus, syn. Collybia peronata) on kupera tai laakealakkinen säämiskänvärinen tai harmaanruskea juurekaslaji. Sienen heltat ovat nuorilla sienillä vaaleankeltaiset ja vanhemmiten punaruskeat. Jalka on latvasta keltainen, alhaalta tummempi ja ontto. Malto on sitkeää ja polttavan makuista. Sieni kasvaa lehti- ja havumetsissä koko Suomessa. == Lähteet == Luokka:Juurekkaat
Kierrejalkajuurekas

Kierrejalkajuurekas (Rhodocollybia prolixa aik. Collybia distorta) on kupera tai laakealakkinen punaruskea säiejuurekaslaji. Sienen malto on vaalean kellanruskeaa. Heltat ovat aluksi valkeat ja vanhemmiten ruskettuvat. Jalka on valkoinen tai punertava sekä uurteinen tai kierteinen. Sieni kasvaa havumetsissä melko harvinaisena. Se ei ole ruokasieni. == Lähteet == == Aiheesta muualla == * Luokka:Säiejuurekkaat
Seura-akvaario

Seura-akvaario on akvaariomalli, jossa voidaan pitää erilaisia kaloja sekaisin, esimerkiksi pohjamonneja, platyja, miekkapyrstöjä tai miljoonakaloja. Kalojen tulisi soveltua elämään samassa akvaariossa, esim. jotkut kalat voivat nyppiä kultakalojen huntumaisia eviä. On myös tärkeää, että kalat sopivat samanlaisiin vesioloihin (lämpötila, happamuus, kovuus). Seura-akvaarioita on sekä yksityisissä että myös julkisissa tiloissa. ==Lähteet== Luokka:Akvaariot
Jumper

Jumper on yhdysvaltalainen vuonna 2008 ensi-iltansa saanut tieteiselokuva, jonka on ohjannut Doug Liman ja käsikirjoittanut David S. Goyer. Elokuva kertoo koulukiusatusta nuoresta, joka oppii ”hyppäämään” teleportaation avulla minne vain. Hyppääjiä metsästää joukko paladiinejä, jotka tahtovat tappaa kaikki hyppääjät. Paladiinien johtajaa näyttelee Samuel L. Jackson. Paladiineilla on sauva, joka tuottaa hyppääjään osuessaan sähköimpulsseja vaikeuttaen hyppäämistä. == Näyttelijät == == Lähteet == Luokka:Vuoden 2008 yhdysvaltalaiset elokuvat Luokka:Yhdysvaltalaiset tieteiselokuvat Luokka:Yhdysvaltalaiset toimintaelokuvat Luokka:Yhdysvaltalaiset seikkailuelokuvat Luokka:Doug Limanin ohjaamat elokuvat Luokka:David S. Goyerin käsikirjoittamat elokuvat Luokka:Yhdysvaltalaiset romaaneihin perustuvat elokuvat Luokka:20th Century Foxin elokuvat
Harald Paumgarten

Harald Paumgarten (4. huhtikuuta 1904 – 1952) oli itävaltalainen maastohiihtäjä, yhdistetyn hiihtäjä ja mäkihyppääjä. Hän saavutti pronssia 4 × 10 kilometrin viestissä MM-kisoissa 1933. Sankt Moritzin olympialaisissa 1928 Paumgarten sijoittui 17:nneksi sekä 18 kilometrin hiihdossa että yhdistetyssä. Lake Placidissa 1932 hän oli 29:s 18 kilometrin hiihdossa, 18:s yhdistetyssä ja 25:s mäkihypyssä. Luokka:Itävaltalaiset maastohiihtäjät Luokka:Itävaltalaiset yhdistetyn hiihtäjät Luokka:Itävaltalaiset mäkihyppääjät Luokka:Vuonna 1904 syntyneet Luokka:Vuonna 1952 kuolleet
Liam Lynch

Liam Lynch (s. 5. syyskuuta 1970) on yhdysvaltalainen muusikko, jonka tunnetuin kappale on United States of Whatever, joka ylsi singlelistoillekin. Lynch on myös ohjannut paljon musiikkivideoita. Hän on ohjannut muun muassa Foo Fightersin ja No Doubtin musiikkivideoita.http://www.vh1.com/artists/news/1471724/05062003/lynch_liam.jhtml ==Diskografia== * EEL * Fake Songs * History of America? * Camp Sunny Side Up * We're All Nighters * How to Be a Satellite * Songs from Lynchland * More Songs from Lynchland * Get Up on the Raft ==Lähteet== Luokka:Yhdysvaltalaiset laulajat Luokka:Yhdysvaltalaiset kitaristit Luokka:Yhdysvaltalaiset musiikkivideo-ohjaajat Luokka:Vuonna 1970 syntyneet Luokka:Elävät henkilöt
Mika Helin

Mika Antero Helin (s. 7. huhtikuuta 1978 Helsinki) on entinen suomalainen jalkapalloilija. Hän oli pelipaikaltaan laitapuolustaja. Helin pelasi myös futsalia, jossa hän on esiintynyt maajoukkueessa. Helin pelasi Veikkausliigassa kausina 1998 sekä 2001–2007 edustaen PK-35:a, Jokereita, Hakaa, TPS:ää ja Honkaa. Hän pelasi Veikkausliigassa kaikkiaan 84 peliä ja saavutti SM-hopeaa Hakassa ja SM-pronssia PK-35:ssä. Veikkausliiga-uransa jälkeen Helin on edustanut Viikinkejä kaudella 2008 Ykkösessä, ja kaudella 2009 hän toimii Kakkosessa pelaavan Kiffenin pelaaja-valmentajana. Maajoukkueessa Helin on esiintynyt kahdesti alle 19-vuotiaiden riveissä, tehden debyyttinsä Moldovaa vastaan vuonna 1996. Futsalissa Helinin seura on Marmiksen Kuula. Hän on pelannut myös Suomen futsalmaajoukkueessa 10 maaottelua ja tehnyt yhden maalin. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1978 syntyneet Luokka:Elävät henkilöt
Laulajan testamentti (Jukka Pojan albumi)

Laulajan testamentti on suomalaisen reggaelaulajan Jukka Pojan coveralbumi. Se julkaistiin 27. elokuuta 2008. Levy sisältää Veikko Lavin kappaleita. Albumi nousi Suomen virallisen listan sijalle 25. == Kappaleet == Sävellykset Veikko Lavi, paitsi 2. Viljo Ylönen, 7. Pentti Viherluoto, 9. Veikko Ahvenainen ja 11. Arvo Bryckling. Sanoitukset Veikko Lavi. # # # # # # # # # # # == Kokoonpano == * Jukka Poika – laulu * Tommi Viksten – kitara * Pekka Gröhn – piano, vibrafoni, haitari * Eeva Koivusalo – kontrabasso * Abdissa "Mamba" Assefa – lyömäsoittimet * Janne Haavisto – rummut === Vierailevat muusikot === * Jarmo Rouvinen – baritonisaksofoni (kappaleet 1, 6, 9 ja 10) * Juho Hurskainen – tenorisaksofoni (kappaleet 1, 6 ja 10) === Tuotanto === * Janne Haavisto – tuottaja, äänittäjä, miksaaja * Risto Hemmi – äänittäjä * Tommi Viksten – äänittäjä * Pauli Saastamoinen – masteroija * Jussi S. Karjalainen – layout * Kimmo Syväri – valokuvat * Kari Hynninen – vastaava tuottaja == Arvostelut == * Desibeli.net: Desibeli.net * Dome.fi: Dome.fi * Soundi: Soundi == Lähteet == == Aiheesta muualla == * KHY Suomen Musiikki Oy:n albumisivu Luokka:Jukka Pojan albumit Luokka:Vuoden 2008 albumit Luokka:Tribuuttialbumit
Gerda von Mickwitz

Gerda von Mickwitz (4. toukokuuta 1862 Helsinki – 19. helmikuuta 1948 Helsinki) oli suomalainen feministi ja ruotsin kielellä kirjoittanut kirjailija. Hän käytti nimimerkkejä ”G.v.M.” ja ”-ii-”. Gerda von Mickwitzin äidinkieli oli saksa ja hän toimi uransa alussa Saksan kirjallisuuden ja saksan kieliopin opettajana. Vuonna 1892 von Mickwitz oli mukana perustamassa Naisasialiitto Unionia. Hän kirjoitti useisiin lehtiin artikkeleita sekä muun muassa romaanit Ett giftermål ja Kärleken. == Teoksia == * Solglöd och andra skizzer, af -ii-. Edlund, Helsingfors 1885 * Ett giftermål : roman, 1-2. Edlund, Helsingfors 1889 * Kärleken : en utvecklingshistoria i episoder. Författaren, Helsingfors 1892 ==Lähteet== * * Gerda von Mickwitz naiskirjailijoiden liiton sivuilla * Gerda von Mickwitzin suvusta kirjoitettu artikkeli Luokka:Suomalaiset kirjailijat Luokka:Suomalaiset feministit Luokka:Vuonna 1862 syntyneet Luokka:Vuonna 1948 kuolleet
Baleaarienliitäjä

Baleaarienliitäjä (Puffinus mauretanicus) on Baleaareilla pesivä äärimmäisen uhanalainen ulappalintu. Kooltaan baleaarienliitäjä on noin 33 cm pitkä ja sen siipien kärkiväli on noin 85–90 cm. Väriltään lintu on yläpuolelta tummanruskea ja alapuolelta ruskehtavan vaalea vaihtelevin merkein. Monen yksilön pyrstönalunen on tuhkanharmaa. Tummat yksilöt voi sekoittaa nokiliitäjään (Puffinus griseus) . Kuten muutkin ulappalinnut, myös baleaarienliitäjä elää pääasiassa ulapalla. Pesänsä baleaarienliitäjä tekee kallioilla tai pienille saarille. Se on hidas lisääntymään, koska se munii vain yhden munan pesimäkaudellaan. Aikuiset tulevat sukukypsiksi kolmevuotiaina. Baleaarienliitäjäkannan kooksi arvioidaan 4 000-4 800 yksilöä . Lajia uhkaavat ajoverkot, joihin linnut takertuvat sukeltaessaan ravintoa, sekä saarille levinneet kissat, rotat ja genetit. Myös merien saastumisella on mahdollisesti vaikutusta kannan pienentymiseen. == Lähteet == == Aiheesta muualla == * Luokka:Ulappalinnut Luokka:Uhanalaiset linnut
Mellakka (yhtye)

Mellakka oli raumalainen hardcore punk -yhtye, joka toimi vuosina 1984–1986. Mellakka julkaisi uransa aikana kaksi EP:tä ja yhden demon. Niistä on myöhemmin tehty kokoelma, jonka on julkaissut Brickwall Records. ==Levytykset== * Ei... ep 1984 * Itsenäisyyspäivä ep 1985 * R.I.P recordings -84-86 (kokoelma): \- CD g.o.d records 2004 \- LP Brickwall records 2005 \- C-CAS Totalmankell records 2009 ==Lähteet== * Mellakka The Website * Brickwall Records Luokka:Suomalaiset hardcore punk -yhtyeet
Saastamoinen (yritys)

Saastamoinen Oy (vuosina 1912–1971 H. Saastamoinen Oy, 1971–1983 Saastamoinen Yhtymä Oy) oli suomalainen, etupäässä Kuopiossa toiminut monialakonserni. Sen perustaja oli 1876 liiketoiminnan Kuopiossa aloittanut Herman Saastamoinen. Virallisesti osakeyhtiö perustettiin vuonna 1912. Yrityksen merkittävimpiä toimialoja oli sahateollisuus. Yritys operoi Kuopion alueella muun muassa Syvänniemen höyrysahaa ja Haapaniemen telakkaa. Vuonna 1923 yritys aloitti vanerin tuottamisen, ja myöhemmin omaksi yrityksekseen erotettiin Saastamoisen Faneri Oy. Muita yrityksen toimialoja olivat muun muassa päivittäistavarakauppa, elintarviketukkutoiminta, ravintolatoiminta ja autokauppa. 1970-luvun puolivälissä Saastamoisella oli Apti-niminen, Suomen eri kaupungeissa sijainneiden yhdentoista ravintolan ketju, jonka Alkon tytäryhtiöt Kantaravintolat Oy ja Yhtyneet Ravintolat Oy ostivat vuonna 1977. Samoihin aikoihin Saastamoisen perustama Heps-tavarataloketju myytiin Tukolle, ja myöhemmin luovuttiin myös pienemmistä, kauppiasvetoisista Tops- ja Pops- myymälöistä. 1980-luvulla tappiolliseksi kehittynyt yhtymä hajotettiin. Metsäteollisuus myytiin UPM:lle, joka lopetti kaikki neljä yrityksen tehdasta ja rakensi niiden tilalle asuntoja. Kiinteistöyritykseksi jäänyt Saastamoinen Oy meni konkurssiin 1996. ==Lähteet== ==Kirjallisuutta== *Jyrki Paaskoski: Vastuu ja velvoitus. Kolme sukupolvea Saastamoisen perheyrityksessä. Saastamoisen säätiö 2005. ISBN 9519562737. Luokka:Entiset suomalaiset teollisuusyritykset Luokka:Kuopiolaiset yritykset
Septizonium

Septizonium (myös: Septizodium, Septicodium) oli Septimius Severuksen vuonna 203 Roomaan rakennuttama teatraalinen julkisivu Palatiumin keisaripalatseille Colosseumille johtavan Via Appian alkupäässä lähellä Circus Maximuksen itäistä päätyä.Samuell Ball Platner's Topographical Dictionary of Ancient Rome 1929, haettu 9.9.2008 "The inscription (CIL VI.1032, 31229) records the dedication in 203 A.D.; and the building is undoubtedly referred to by Amm. Marc. in 355 (15.7.3: cum plebs excita calore quo consuevit . . . ad Septemzodium convenisset celebrum locum ubi operis ambitiosi nymfaeum Marcus condidit imperator) when the mention of Marcus instead of Severus is due to the fact that the name Marcus appears first in the dedicatory inscription. According to the Vita, therefore, Severus intended this building to serve as a monumental façade at this corner of the hill, visible to all who approached by the via Appia, and also as an entrance to the imperial precinct.." Rakennus muistutti Miletoksen porttia tai roomalaisen teatterin näyttämön taustaseinää (scaena) Samuell Ball Platner's Topographical Dictionary of Ancient Rome 1929, haettu 9.9.2008 "The design of the front (an ornamental façade with three large niches, and three orders of columns) owed much to the type of permanent stage decoration (scaenae frons) which is seen in the back walls of the stages of various provincial theatres of the Roman period; and it is not without parallels, of which the nymphaea (expressly so called in inscriptions) of Miletus and Side are the most striking.". Ammianus Marcellinuksen mukaan se oli nymfeille omistettu suihkulähde - nymfeum. Septizoniumin raunioita käytettiin ensin keskiajalla osana linnoitusta, sitten uudella ajalla kivilouhoksena, jonka lohkareista rakennettiin uutta paavillista Roomaa. Sen viimeisetkin jäännökset, jotka lukuisat renessanssitaiteilijat olivat jo ikuistaneet piirroksiinsa, purettiin 1589, kun paavi Sixtus V valtuutti Domenico Fontanan käyttämään loputkin jäljellä olevasta materiaalista via Quattro Fontanen, via del Quirinalen ja via XX Settembren risteyksen suihkulähteisiinThere once was in Rome - the Septizonium, haettu 9.9.2008 "A hand-written message by the pope, dated May 23rd, 1589, reads as follows: "Cavalier Domenico Fontana, you shall consign to Muzio Mattei, or to whoever he will indicate, five blocks of peperino marble that have been taken from the Septizonium, which we give to him to be used for the making of his fountains in Strada Felice and Strada Pia", i.e. respectively the present via Quattro Fontane and via del Quirinale-via XX Settembre, in whose corners are the so- called Four Fountains.". == Lähteet == == Aiheesta muualla == *There once was in Rome - the Septizonium Luokka:Antiikin Rooman kaupungin rakennukset ja rakennelmat Luokka:Palatium Luokka:Rooman entiset rakennukset ja rakennelmat
Lainoppi ja oikeusteoria

Lainoppi ja oikeusteoria on Janne Kaiston toimittama oikeustieteellinen teos. Sen on kustantanut Edita Prima vuonna 2005. Teoksessa tarkastellaan oikeusteoreettisen ajattelun muodollisia rakententeita aineellisen varallisuusoikeuden näkökulmasta. == Lähteet == Luokka:Vuoden 2005 kirjat
Oulun yliopiston humanistinen tiedekunta

thumb|270px|Suurin osa Oulun yliopiston humanistinen tiedekunnan toiminnasta sijaitsi 90-luvulta vuoteen 2018 asti Linnanmaan yliopistorakennuksen pohjoisosassa. Oulun yliopiston humanistinen tiedekunta on yksi Oulun yliopiston tiedekunnista. Perustutkinto-opiskelijoita tiedekunnassa on 2 111, jatko-opiskelijoita 308 ja henkilökuntaa 154 (2007). Tiedekunta on erikoistunut saamen kielen ja kulttuurin tutkimukseen. Tätä tehtävää hoitaa tiedekunnassa toimiva Giellagas-instituutti. Oulun yliopiston filosofiseen tiedekuntaan perustettiin humanistinen osasto vuonna 1965. Varsinaisesti humanistinen tiedekunta perustettiin vasta elokuussa 1972, kun filosofinen tiedekunta jaettiin kahtia: humanistiseksi ja luonnontieteelliseksi tiedekunnaksi. 1960-luvulla humanististen alojen laitokset olivat hajallaan eri puolilla kaupunkia kunnes syksyllä 1970 ne siirrettiin Veljekset Åströmin entisiin tehdasrakennuksiin Myllytulliin ja tilat nimettiin J. V. Snellmanin mukaan Snellmaniaksi. Myllytullista Linnanmaan yliopistoalueelle humanistinen tiedekunta muutti vuonna 1992. Vuonna 2018 humanistinen tiedekunta muutti kampuksen pohjoisosista rakennuksen ns. vanhalle puolelle. ==Pääaineet== * aate- ja oppihistoria * arkeologia * englantilainen filologia * germaaninen filologia * historia * informaatiotutkimus * kirjallisuus * kulttuuriantropologia * logopedia * pohjoismainen filologia * saamelainen kulttuuri * saamen kieli * suomen kieli == Lähteet == ==Aiheesta muualla== *Oulun yliopiston humanistinen tiedekunta Humanistinen
Erin Fitzgerald

Erin Fitzgerald (s. 21. syyskuuta 1972 Victoria, Brittiläinen Kolumbia, Kanada) on kanadalainen ääninäyttelijä, joka tunnetaan kenties parhaiten Nazzin ja May Kankerin äänirooleista animaatiosarjassa Ed, Edd n Eddy. ==Elämäkerta== Fitzgerald syntyi Victoriassa, Kanadassa vuonna 1972, mutta vietti lapsuutensa lähes jokaisessa Kanadan provinsissa. Hänen isänsä oli laivastokomentaja ja äiti oikeushoitaja. Lapsena Fitzgeraldin suosikkianimaatioihin kuuluivat Superystävät, Scooby-Doo, Fat Albert, Smurffit, He-Man, She-Ra: Mahdin prinsessa ja Strawberry Shortcake. High schoolin jälkeen hän siirtyi opiskelemaan näyttelemistä Victorian yliopistoon. Ensimmäisenä vuonna opiskelijoita oli 70, mutta heille laaditun ohjelman myötä opiskelijoita vähennettiin joka vuosi, ja neljäntenä vuonna Fitzgeraldin luokalla oli enää kahdeksan opiskelijaa. ===Ura=== Fitzgerald aloitti näyttelemisen televisiossa 1990-luvulla tehden aluksi pieniä rooleja televisiosarjoissa kuten Madison, Salaiset kansiot, Verkkopeli ja Da Vincin murhatutkimukset. Sitä ennen hän oli jo kuitenkin tehnyt walla-ääniefektejä televisiosarjoihin ja elokuviin, kuten Lonesome Dove: The Series, Hyveen soturit, Koriskenttien koiratähti, Ninja Turtles: The Next Mutation ja Mortal Kombat 2 – hävitys. Tämän jälkeen Fitzgerald siirtyi tekemään äänirooleja animaatioiden ja videopelien pariin muutettuaan Yhdysvaltoihin, Van Nuysiin. Tunnetuksi hän nousi animaatiomaailmassa Saber Marionette J ja Saber Marionette R:n myötä ja erityisesti samana vuonna esitetystä Ed, Edd n Eddy -piirrossarjasta. Animaatioiden ohella Fitzgerald tekee edelleen walla- ääniefektejä televisiosarjoihin. Vuosien aikana hän on ollut mukana muun muassa Shanghai Noonissa, First Wavessa ja Tähtiportissa. ==Lähteet== ==Aiheesta muualla== * Erin Fitzgerald Crystal Acidsissa Luokka:Kanadalaiset ääninäyttelijät Luokka:Kanadalaiset televisionäyttelijät Luokka:Videopelien ääninäyttelijät Luokka:Vuonna 1972 syntyneet Luokka:Elävät henkilöt
Nykylatinan sanakirja

Nykylatinan sanakirja () on suomi-latina-suomi-sanakirja, jonka ovat toimittaneet Tuomo Pekkanen ja Reijo Pitkäranta. Teoksen on kustantanut Suomalaisen kirjallisuuden seura. Yleisradion latinankielisissä viikkokatsauksissa Nuntii Latini käytetty sanastomateriaali muodostaa pääosan sanakirjasta.Teos Suomalaisen Kirjallisuuden Seuran sivuilla ==Lähteet== Luokka:Latina Luokka:Sanakirjat
Oulun yliopiston luonnontieteellinen tiedekunta

Oulun yliopiston luonnontieteellinen tiedekunta on yksi Oulun yliopiston tiedekunnista. Tiedekunta painottaa toiminnassaan biotekniikkaa, informaatiotekniikkaa, pohjoisuutta sekä ympäristöalan opetusta ja tutkimusta. Luonnontiedettä on opetettu yliopistossa sen perustamisesta lähtien. Huhtikuussa 1959 annetulla asetuksella filosofiseen tiedekuntaan perustettiin matematiikan, fysiikan, kemian, maantieteen, kasvi- ja eläintieteen sekä kansantaloustieteen professuurit. Kun vuodesta 1965 alkaen filosofiseen tiedekuntaan perustettiin vielä kansantaloustieteen lisäksi humanistisiakin, jaettiin filosofinen tiedekunta luonnontieteelliseksi ja humanistiseksi tiedekunnaksi elokuussa 1972. ==Tutkimusyksiköt== Tiedekunnan alla toimii useita tutkimusyksiköitä ja se järjestää koulutusta matematiikan, fysiikan, biologian ja maantieteen alalta. == Lähteet == ==Aiheesta muualla== *Oulun yliopiston luonnontieteellinen tiedekunta Luonnontieteellinen
Ars Grammatica

Ars grammatica on Tuomo Pekkasen kirjoittama latinan kieliopin oppikirja. Kirjan on kustantanut Gaudeamus. Teoksen ensimmäinen painos ilmestyi vuonna 1981. Kirja sisältää latinan kouluopetuksessa ja yliopiston eritasoisilla kursseilla käytettävän klassisen kielioppimateriaalin. == Aiheesta muualla == * Ars grammatica Gaudeamuksen sivuilla Luokka:Latina Luokka:Oppikirjat Luokka:Vuoden 1981 kirjat Luokka:Suomalaiset tietokirjat
Paul Pierce

Paul Anthony Pierce (s. 13. lokakuuta 1977) on yhdysvaltalainen, kesällä 2017 uransa lopettanut koripalloilija. Hän edusti NBA-urallaan Boston Celtics vuosina 1998–2013, Brooklyn Netsiä 2013–2014, Washington Wizardsia 2014–2015 sekä Los Angeles Clippersiä 2015–2017. Pituudeltaan hän on 201 senttimetriä. Pierce pelasi NBA:ssä vuodesta 1998 ja edusti vuoteen 2013 saakka koko ajan Boston Celticsiä. Ensimmäisellä kaudellaan hänet valittiin tulokkaiden tähdistöviisikkoon. Kaudella 2008–2009 hänet valittiin liigan toiseen tähtiviisikkoon sekä kausina 2001–2002, 2002–2003 ja 2007–2008 kolmanteen tähtiviisikkoon. Viimeksi mainittuna kautena hän voitti ensimmäisen NBA- mestaruutensa ja hänet valittiin loppuotteluiden arvokkaimmaksi pelaajaksi. Kesällä 2013 Pierce siirtyi Brooklyn Netsiin. Kesällä 2015 hän teki sopimuksen kotikaupunkinsa Los Angeles Clippersin kanssa yhden Washingtonissa vietetyn kauden jälkeen. Pierce pelasi NBA:ssa 1343 runkosarjaottelua ja 170 pudotuspeliä. NBA:n tähdistöottelussa hän pelasi kymmenen kertaa. Hän on tehnyt neljänneksi eniten kolmen pisteen koreja NBA:n historiassa (2143). == Lähteet == * Paul Piercen tiedot NBA:n sivuilla === Viitteet === == Aiheesta muualla == Luokka:Yhdysvaltalaiset koripalloilijat Luokka:Boston Celtics Luokka:Vuonna 1977 syntyneet Luokka:Elävät henkilöt
Leigh Hunt

James Henry Leigh Hunt (19. lokakuuta 1784 – 28. elokuuta 1859) oli englantilainen esseisti, runoilija ja kriitikko. Hän työskenteli The Examiner- ja The Reflector -lehdissä. Hunt kirjoitti uransa alussa teatteriarvosteluja, jotka hän vuonna 1807 julkaisi koottuina nimellä Critical essays on the Performances of the London theatres. Myöhemmin hän keskittyi yksinomaan runouteen. Hänen etevimmät runoteoksensa ovat romanttinen eepos The story of Rimini (1816), historiallinen romaani Sir Ralph Escher (1832) ja draama A legend of Florence (1840). Hunt on lisäksi kirjoittanut elämäkerrallisen teoksen Lord Byron and some of his contemporaries (1828) sekä taidekriittiset teokset Imagination and fancy (1844) ja Wit and humour (1848). Viitattu 25.5.2020. == Lähteet == ==Aiheesta muualla== * * Leigh Hunt Online: The Letters * Free Audio Recording of Abou Ben Adhem. Librivox.org * * Eleanor M. Gates, ”Leigh Hunt and Anna Maria Dashwood: A Shelleyan Romance”, University of Iowa * Lucy M. Rossetti, Mrs. Shelley (1890) Gutenberg-projekti Luokka:Englantilaiset runoilijat Luokka:Vuonna 1784 syntyneet Luokka:Vuonna 1859 kuolleet
Vähäkangas

Vähäkangas on Ylivieskan kaupungissa sijaitseva kylä ja taajama. Se sijaitsee seitsemän kilometrin päästä keskustasta itä-kaakkoon. Vuoden 2011 lopussa taajaman alueella asui 258 asukasta. Vähäkankaalla sijaitsee vuonna 1982 valmistunut Ylivieskan lentokenttä, jolla aiemmin on ollut reittiliikennettäkin. ==Lähteet== ==Kirjallisuutta== *Riippa, Linnea: Vähäkankaan kylähistoriikki. Ylivieska: Ylivieskan kulttuurilautakunta, 1978. ISBN 951-9494-45-6. Luokka:Ylivieskan kylät Luokka:Pohjois-Pohjanmaan maakunnan taajamat
Tha Streetz Iz a Mutha

Tha Streetz Iz a Mutha on rap-artisti Kuruptin toinen studioalbumi. Albumi julkaistiin Artemis Recordsin kautta 16. marraskuuta 1999. ==Kappaleet== # Nimi Vierailevat artistit 1 I Call Shots Roscoe 2 Loose Cannons Daz Dillinger, Xzibit 3 Who Ride Wit Us Daz Dillinger 4 Represent Dat G.C. Daz Dillinger, Snoop Dogg, Soopafly, Tray Deee, Jayo Felony, Butch Cassidy 5 Welcome Home LaToiya Williams 6 Tequila Daz Dillinger, T-Moe, Nivea 7 Trylogy 8 Neva Gonna Give It Up Warren G, Nate Dogg, Snoop Dogg, Tray Deee, Soopafly 9 Tha Streetz Iz a Mutha Daz Dillinger and Big Pimpin' Delemond 10 Ya Can't Trust Nobody Daz Dillinger 11 It Ain't About You Soopafly, Tray Deee, LaToiya Williams 12 Girls All Pause Nate Dogg, Roscoe 13 Your Gyrl Friend Daz Dillinger 14 Ho's a Housewife Dr. Dre, Hittman 15 I Ain't Shit Without My Homeboyz Daz Dillinger, Soopafly, Crooked I, Baby S 16 Step Up Crooked I, Xzibit, Daz Dillinger 17 Live On The Mic KRS-One 18 Callin' Out Names == Listasijoitukset == Lista (1998) Sija U.S. Billboard 200 31 U.S. Billboard Top R&B;/Hip-Hop Albums 5 Luokka:Vuoden 1999 albumit Luokka:Kuruptin albumit
Hjalmar Braxén

Hjalmar Braxén (10. joulukuuta 1860 Pudasjärvi – 5. kesäkuuta 1909 Santala) oli suomalainen säveltäjä ja vapaakirkollisen liikkeen saarnaaja. Hjalmar Gustaf Braxén toimi 1880-luvulta alkaen yhtenä vapaakirkollisen herätysliikkeen johtomiehistä yhdessä Constantin Boijen, Antti Mäkisen, F. W. Lönnbeckin ja Edvard Björkenheimin kanssa. Braxén asui Santalan kartanossa sen jälkeen, kun hän avioitui kartanon tyttären Hulda Sjöblomin kanssa 1897. == Lapsuus ja nuoruus == Hjalmarin isä, Karl Fredrik Braxén, oli Enontekiön nimismies, joka kuoli tapaturmaisesti 1863 Hjalmarin ollessa kolmevuotias. Talo huutokaupattiin ja nuori äiti joutui varattomana muuttamaan Kalajoelle. Katovuosien vuoksi perhe koki ankaraa puutetta. Äiti hankki perheelle elatuksen pitämällä säätyläisperheiden lapsille koulua ja harjoittamalla pientä leipomoa. Perhe joutui kuitenkin usein hartaassa rukouksessa pyytämään Jumalalta jokapäiväistä leipää. Jumala auttoi ihmeellisesti, eikä perhe edes nälänhädän aikana joutunut syömään pettuleipää. Keväällä 1877 Hjalmar Braxén koki uudestisyntymisen apteekkari Fr. Borgin kautta. Braxén tunsi Jumalan kutsuvan häntä valtakuntansa työhön ja 1880 hän muutti Helsinkiin kirjautuen yliopiston teologiseen tiedekuntaan. Muutamassa vuodessa hän suoritti jumaluusopin erotutkinnon korkeimmilla arvosanoilla. Hän ei kuitenkaan omantuntonsa tähden voinut vihkiytyä valtiokirkon papiksi, sillä hän koki, että se olisi sitonut hänen kätensä ja olisi estänyt häntä toimimasta sielujen voittamiseksi. == Sävellykset == * Oi Herrani Jeesukseni (sanat ja sävel, Hengellinen laulukirja numero 70) * Autuus suuri oomme Herran kansaa (sanat ja sävel, Hengellinen laulukirja numero 149) * Kun taisto riehuu maallinen (sävel, Hengellinen laulukirja numero 158) * Olet mun (sävel, Hengellinen laulukirja numero 418) * Rakas Jeesus, suo mun olla (sävel, Hengellinen laulukirja numero 499) == Lähteet == * Lehto, Juho: "Uskon ja totuuden mies." Helsinki: Päivä, 1945. * Hengellinen laulukirja. Vantaa: Otava, 1992. 3., uudistettu painos. * Pentti Rantanen: Santalan kartanon merkitys Suomen Vapaakirkolle 1923–1946; Suomen ja Skandinavian kirkkohistorian pro gradu- tutkielma; Helsingin yliopisto 2016 === Viitteet === Luokka:Suomalaiset säveltäjät Luokka:Uskonnolliset julistajat Luokka:Suomalaiset uskonnolliset vaikuttajat Luokka:Suomen Vapaakirkko Luokka:Vuonna 1860 syntyneet Luokka:Vuonna 1909 kuolleet
Any Man’s Hunger

__NOTOC__ Any Man's Hunger on Danny Wilden toinen sooloalbumi vuodelta 1987. == Kappaleet == # # # # # # # # # # # == Arvostelut == * Allmusic: Allmusic review == Lähteet == == Aiheesta muualla == * Any Man’s Hunger discogs.com -sivustolla Luokka:Vuoden 1988 albumit Luokka:Danny Wilden albumit
Hyneria

Hyneria lindae oli devonikaudella elänyt suuri varsieväkala, jonka fossiileja on löydetty nykyisestä Pohjois-Amerikasta. Se oli lihansyöjä ja asuinseutunsa hallitseva peto. Hyneria tarkoittaa ”Hyneristä kotoisin”. == Löydöt == Hyneria lindaen fossiileja on löydetty vain Yhdysvaltain Pennsylvaniasta Red Hillin alueelta. Ensimmäinen löytö tehtiin vuonna 1968 läheltä Hynerin kaupunkia, josta laji on saanut nimensä. Lajin kuvasi Keith Thomson samana vuonna kallosta, hartiavyöstä ja leuoista löytyneiden luunkappaleiden perusteella. Löytöjä on tehty sittemmin lisää, mutta täydellistä luurankoa ei ole löydetty. Fossiilit ovat 360 miljoonaa vuotta vanhoja. == Anatomia ja elintavat == Hyneria lindae kasvoi jopa 4 metrin pituiseksi ja kahden tonnin painoiseksi. Sillä oli luinen tukiranka ja paksut suomut. Muiden varsieväkalojen tapaan Hyneria lindaella oli lihaksikkaat raajat. Lajilla oli voimakkaat leuat ja terävät lihansyöjäkalan hampaat. Hyneria lindaen pääravintoa olivat luultavasti kalat, erityisesti hait sekä sammakkoeläimet. Se paikansi saaliinsa hyvän hajuaistinsa ja kohtuullisen näkökyvyn avulla. Se eli jokivarsissa ja suistoissa ja pystyi luultavasti liikkumaan hyvin myös matalissa vesissä vahvojen eviensä avulla, joka mahdollisti saalistuksen matalikoissa. Mahdollisesti se pystyi olemaan lyhyen ajan myös maalla ja hengittäneen sen ajan uimarakkonsa avulla. Se pystyi ottamaan happea ilmasta ja elämään vähähappisessa vedessä. == Lähteet == == Aiheesta muualla == * * * * * Luokka:Esihistorialliset kalat Luokka:Lihaseväiset
Sulaiman Al Fahim

Sulaiman Al Fahim (s. 1977) on Yhdistyneistä arabiemiirikunnista kotoisin oleva liikemies. Al Fahimin johtama sijoittajaryhmä osti Manchester City -jalkapalloseuran vuonna 2008. Kauppahinta oli uutistoimisto AP:n mukaan 200 miljoonaa puntaa. ==Lähteet== Luokka:Arabiemiraattilaiset henkilöt Luokka:Vuonna 1977 syntyneet Luokka:Elävät henkilöt
Seurasaarenselkä

thumb|Seurasaarenselkä ja Laajalahti ilmasta. Seurasaarenselkä () on merialue Helsingissä kantakaupungin länsipuolella. Sen yhdistää avomereen noin puolen kilometrin levyinen Lauttasaarensalmi Ruoholahden ja Lauttasaaren välissä. Salmen yli kulkevat Lauttasaaren silta ja Länsiväylään kuuluva Lapinlahden silta. Länsipuolella Seurasaarenselkää rajoittaa Munkkiniemestä Lauttasaareen johtava saariketju, johon kuuluvat Kuusisaari, Lehtisaari ja Kaskisaari. Näiden väliset kapeat salmet yhdistävät Seurasaarenselän lännempänä, Espoon rajalla sijaitsevaan Laajalahteen. Keskellä Seurasaarenselkää sijaitsee Seurasaari, johon johtaa jalankulkusilta lahden pohjoisrannalta Meilahdesta. Seurasaarenselän lahtia ovat itäpuolella Lapinlahti, Taivallahti ja Humallahti. Pohjoisessa siitä alkaa Pikku Huopalahti. Kantakaupungissa Seurasaarenselän rannalla sijaitsevat Lapinlahden sairaala, Hietaniemen hautausmaa, Hietaranta, Helsingin soutustadion sekä Sibeliuksen puisto ja siellä oleva Sibelius-monumentti. Selän pohjoisrannalla on Meilahden huvila- alue, jossa rantatonteilla sijaitsevat tasavallan presidentin ja pääministerin virka-asunnot Mäntyniemi ja Kesäranta sekä museoitu Tamminiemi. == Aiheesta muualla == Luokka:Suomen lahdet Luokka:Helsingin luonto Luokka:Lauttasaari Luokka:Etu-Töölö Luokka:Meilahti
Sick Bastard

Sick Bastard on grindcore-yhtye Rotten Soundin vuonna 1995 julkaistu ensimmäinen EP-levy. Levy poikkeaa yhtyeen myöhemmästä tuotannosta siten, että sen sanoitukset ovat suomenkielisiä. ”Sick Bastard” julkaistiin alun perin ainoastaan vinyylinä, mutta EP:n kappaleet on julkaistu CD-muodossa vuonna 2003 ilmestyneellä kokoelma-albumilla From Crust 'til Grind. ==Kappaleet== Sävellykset, sanoitukset ja sovitukset Rotten Sound. A-puoli # # # # # B-puoli # * # # # # ==Kokoonpano== * Keijo Bagge – laulu, kansitaide * Mika Aalto – kitara * Masa Kovero – basso * Ville Väisänen – rummut ;Muut * Nappi Aaltonen – äänitys * Uwe von Smallhausen – masterointi == Aiheesta muualla == * Sick Bastard Discogsissa * Luokka:Esikois-EP:t Luokka:Rotten Soundin EP:t Luokka:Vuoden 1995 EP:t
Danny Wilde (albumi)

__NOTOC__ Danny Wilde on Danny Wilden kolmas studioalbumi. Se julkaistiin vuonna 1989 levymerkillä Geffen Records. == Kappaleet == # # # # # # # # # # # == Muusikot == * Danny Wilde – laulu * Matt Downs – kitara, taustalaulu * Rick Wilson – basso, taustalaulu * Denny Fongheiser – rummut, taustalaulu * Kevin Jones – koskettimet, taustalaulu * Peter Frampton – kitara (kappale 9) == Arvostelut == * Allmusic: Allmusic review == Lähteet == Luokka:Vuoden 1989 albumit Luokka:Danny Wilden albumit
Kerlon

Kerlon (oik. Kerlon Moura Souza, s. 27. tammikuuta 1988 Ipatinga, Minas Gerais) on brasilialainen jalkapalloilija, joka edustaa Italian Serie A:n seuraa Inter Milanoa. Hän on pelipaikaltaan hyökkääjä. Kerlonina parhaiten tunnettu pelaaja on edustanut Brasilian nuorisomaajoukkueita 15-vuotiaista 20-vuotiaisiin ja hänestä on veikattu tulevaisuuden tähteä. Kerlon sai kuuluisuutta alle 17-vuotiaiden MM-kisoissa 2005 esittelemällä hyljekuljetuksen eli juoksemalla pallo päänsä päällä kovaa pakottaen vastustajat rikkomaan itseään. Hän voitti turnauksen maalikuninkuuden kahdeksalla maalillaan seitsemässä pelissä. 7\. heinäkuuta 2009 italialainen Inter Milano kertoi verkkosivuillaan tehneensä pelaajasopimuksen Kerlonin kanssa kauden 2011-12 loppuun. Kerlon siirtyy ilmaiseksi Chievo Veronasta, jota hän edusti aikaisemmin. ==Lähteet== ==Aiheesta muualla== * Biography Kerlon Online Luokka:Brasilialaiset jalkapalloilijat Luokka:Vuonna 1988 syntyneet Luokka:Elävät henkilöt
Crooked I

Dominick Wickliffe (s. 23. syyskuuta 1978 Los Angeles, Yhdysvallat), tunnettaan paremmin lavanimellä Crooked I on yhdysvaltalainen rap-artisti. Ollessaan 17-vuotias Dominick perusti itsenäisen levy-yhtiön nimeltään Muscle Records kahden ammattijalkapalloilijan kanssa, jotka olivat Chucky Miller ja Leonard Russell. Ei tiedetä, kuinka monta levyä yhtiö tuotti ennen hajoamistaan, mutta ne ovat kaikki vielä tälläkin hetkellä julkaisemattomia. Muscle Recordsin aikana Crooked I kiinnitti Noo Trybe/Virgin Recordsin huomion ja sai vuonna 1995 ensimmäisen levytyssopimuksensa. == Lähteet == Luokka:Yhdysvaltalaiset hip hop -artistit Luokka:Vuonna 1978 syntyneet Luokka:Elävät henkilöt
BeeSides

BeeSides on Danny Wilden sooloalbumi vuodelta 1999. Se julkaistiin vuonna 2003 lopettaneessa MP3.com -palvelussa. == Kappaleet == #Hangin’ Around #Heard Enough #Woman, You’ve Become #Radio Facist Groove #If This Is Love #Holy Water #Mary Dew == Aiheesta muualla == * BeeSides discogs.com -sivustolla Luokka:Vuoden 1999 albumit Luokka:Danny Wilden albumit
Tampereen yliopiston teatterityön tutkinto-ohjelma

Tampereen yliopiston teatteritaiteen tutkinto-ohjelma on Teatterikorkeakoulun ohella ylin teatterialan koulutuskeskus Suomessa. Vuoteen 1995 saakka sen nimi oli näyttelijäntyön koulutusohjelma, jonka lyhennettä Näty tutkinto-ohjelmasta edelleen käytetään. Näty sijaitsee Tampereen yliopiston keskustakampuksella informaatioteknologian ja viestinnän tiedekunnassa. Tutkinto-ohjelma on viisivuotinen ja valmistaa näyttelijän ammattiin. Siitä voi valmistua teatterialan mukaisiin teatteritaiteen kandidaatin (180 op) ja maisterin (120 op) tutkintoihin. Ensimmäiset kolme vuotta kestävät kandidaattiopinnot ovat ilmiöpohjaisia ja niiden jälkeen kaksivuotisissa maisteriopinnoissa opiskelijat syventyvät valitsemaansa aihepiiriin näyttelijäntaiteen keinoin. Nätylle valitaan opiskelijoita joka toinen tai kolmas vuosi, joten tutkinto- ohjelmassa opiskelee aina kaksi vuosikurssia kerrallaan. Viimeisin opiskelijavalinta tehtiin keväällä 2021. ==Lähteet== Luokka:Tampereen yliopisto Luokka:Tampereen yliopisto (1925–2018) Luokka:Teatterikoulut Luokka:Suomen teatteri
Martin Larsson

Martin Larsson (s. 27. maaliskuuta 1979) on ruotsalainen hiihtäjä, joka on kilpaillut kansainvälisellä tasolla vuodesta 1999 alkaen. Hän voitti pronssia MM-kisoista 2007 4 kertaa 10 kilometrin viestistä. Larsson sijoittui 76. sijalle samoissa kisoissa 15 kilometrin matkalla ja 17:nneksi 50 kilometrillä. == Lähteet == * Luokka:Ruotsalaiset maastohiihtäjät Luokka:Vuonna 1979 syntyneet Luokka:Elävät henkilöt
David Asavanond

David Asavanod (s. 17. heinäkuuta 1975 Ranska) on ranskalainen näyttelijä, hänen uransa on vielä alkupuolella. Asavanod on esiintynyt kolmessa elokuvassa: Tom Yun Goong, Croc ja Thira. Hän on 3/4 ranskalainen ja 1/4 thaimaalainen. Asavanod asuu Thaimaassa, Yhdysvalloissa, Britanniassa ja Ranskassa. == Aiheesta muualla == * Luokka:Ranskalaiset näyttelijät Luokka:Vuonna 1975 syntyneet Luokka:Elävät henkilöt
Leppävaaran uimahalli

Leppävaaran uimahalli on uimahalli Espoon Leppävaarassa. Uimahalli valmistui vuonna 1969, ja sen oli suunnitellut professori Osmo Lappo.Facta 2001 WSOY 1984 9. osa, palsta 626 Uimahallia laajennettiin alkaen vuodesta 2013 ja laajennustyöt valmistuivat tammikuussa 2016. Laajennuksen mukana uimahalliin tuli lisäksi kahvila, kesäisin toimiva maauimala, hieroja ja kuntosali. Uimahallin iso allas on 25 metriä pitkä, ja siinä on 8 rataa. Lisäksi uimahallissa on hyppyallas, terapia-allas, kaksi poreallasta, kylmävesiallas ja kahluuallas. Maauimalan iso allas on 50 metriä pitkä, ja siinä on 10 rataa. Maauimalassa on myös monitoimiallas, kahluuallas, vesiliukumäki, kaksi rantalentopallokenttää, katukoripallokenttä ja leikkialue. Uimahallilla ja maauimalalla on eri puku- ja pesutilat. Uimaveden puhdistamisessa käytetään otsonipuhdistusmenetelmää. == Lähteet == Luokka:Espoon uimahallit Uimahalli Luokka:Osmo Lapon suunnittelemat rakennukset Luokka:Maauimalat
RoboCop (animaatiosarja)

RoboCop () on Marvel Productionsin tuottama animaatiosarja, joka perustuu samannimiseen elokuvaan RoboCop. Sarja oli huomattavasti väkivallattomampi mitä elokuva ja muun muassa aseiden luodit ja patruunat muutettiin lasereiksi. Sarjasta tuotettiin yhteensä 12 jaksoa, jotka esitettiin Yhdysvalloissa vuoden 1988 aikana loppuvuodesta. Myöhemmin 1991 sarjan kolme jaksoa "Man in the Iron Suit!", "Crime Wave" ja "A Robot's Revenge" julkaistiin VHS:lle. 18. helmikuuta 2008 Jetix Films UK julkaisi sarjan kaikki 12 jaksoa DVD:lle. Alfa Panorama Film & Video Oy julkaisi sarjan suomeksi jälkiäänitettyinä neljällä VHS-kasetilla. Jälkiäänityksestä vastasi Golden Voice Oy. == Jaksot == Jakson numero Jakson nimi Kasetti 1\. Rikosaalto RoboCop 6\. Kuuma palli RoboCop 4\. Brotherhood RoboCop 3\. Tehtävä: Kuoleman vaarassa RoboCop vaarassa 5\. Mies rautapuvussa RoboCop vaarassa 2\. Aivopesu RoboCop vaarassa 7\. Hyvät uutiset ovat - ei uutisia RoboCop pulassa 8\. Archerin yö RoboCop pulassa 9\. Gangsterisota vanhassa Detroitissa RoboCop pulassa 10\. Robotin salaisuus RoboCop - Robotin salaisuus 11\. Erämaassa RoboCop - Robotin salaisuus 12\. Mikrolastu myytävänä RoboCop - Robotin salaisuus ==Äänirooleissa (alkuperäisäänet)== == Suomenkielisissä äänirooleissa == ==Aiheesta muualla== * RoboCop: The Animated Series TV.comissa Luokka:RoboCop Luokka:1980-luvun piirrossarjat Luokka:Yhdysvaltalaiset animaatiosarjat Luokka:Yhdysvaltalaiset televisiosarjat Luokka:Elokuviin perustuvat televisiosarjat
John Francis Dearden

John Francis Dearden (15. lokakuuta 1907 – 1. elokuuta 1988) oli yhdysvaltalainen kirkonmies. Hänet vihittiin katoliseksi papiksi 8. joulukuuta 1932 ja piispaksi 18. toukokuuta 1948. Dearden oli Pittsburghin piispa vuosina 1950–1958 ja sitten Detroitin arkkipiispa vuosina 1958–1980. Hän oli kardinaali vuodesta 1969 ja osallistui siten vuoden 1978 kahteen konklaaviin. ==Aiheesta muualla== *Catholic-hierarchy.org: John Francis Cardinal Dearden Luokka:Yhdysvaltalaiset kardinaalit Luokka:Katoliset arkkipiispat Luokka:Vuonna 1907 syntyneet Luokka:Vuonna 1988 kuolleet
Pertsan parhaita

Pertsan parhaita on Pertti Reposen kirjoittama ja WSOY:n vuonna 1988 julkaisema kirja. Teos sisältää 42 Reposen sketsiä hänen käsikirjoittamistaan viihdesarjoista ÄWPK – Älywapaa palokunta, Soitinmenot ja Kissa vieköön. Lähes jokainen sketsi sisältää myös lyhyen alkujohdannon mistä sketsissä on kyse tai miksi sellainen on tehty. Kirja sisältää myös valokuvia Reposen televisio- ohjelmista. Luokka:Vuoden 1988 kirjat
Nathan Jones

Nathan Jones (s. 21. elokuuta 1969 Gold Coast, Queensland, Australia) on australialainen näyttelijä ja kehonrakentaja. Isokokoinen Jones (2,08 m, 149 kg) on tehnyt elokuvissa lähinnä jättiläisen rooleja. Elokuvista parhaiten tunnettuja ovat vuonna 2004 valmistunut Troija ja 2005 The Protector (Tom yum goong) ja vuoden 2015 Mad Max: Fury Road. Hän teki myös lyhyen uran 2000-luvun alkuvuosina showpainijana esiintyen muun muassa WWE:n Wrestlemania 14-tapahtumassa. == Aiheesta muualla == * * Jonesin esittely Wresting Alertin sivuilla * https://www.imdb.com/title/tt0427954/ Luokka:Australialaiset näyttelijät Luokka:Kehonrakentajat Luokka:Vuonna 1969 syntyneet Luokka:Elävät henkilöt
Vårdön kirkko

Vårdön kirkko on keskiaikainen kivikirkko, joka on peräisin 1500-luvulta. Se sijaitsee Vårdön kunnassa Ahvenanmaalla, ja se on omistettu apostoli Mattiakselle. ==Rakennus== thumb|200px|left|Vårdön kirkko lännestä. Rakennuksen paikalla oli puukirkko jo ehkä 1300-luvulla. Kivikirkko on muurattu todennäköisesti vuosien 1520 ja 1550 välillä tai mahdollisesti vasta 1550-luvulla. Kirkon alkuperäinen koko oli noin 14,5 × 9,8 metriä. Keskiaikaista muotoa on vaikea hahmottaa, sillä vuonna 1784 kirkkoa laajennettiin länteen päin noin seitsemän metriä, ja vuonna 1786 siihen muurattiin sakaristo. Kirkon länsitornin rakensi vuonna 1805 Mikael Piimänen tornin suunnittelijan piirustuksia mukaillen. Suunnitelmat olivat peräisin Tukholman yli-intendentinvirastosta aikana, jolloin yli-intendenttinä oli C. F. Adelcrantz, ja tehty samalla kertaa kuin kirkon laajennussuunnitelmat mutta toteutettavaksi sitten kun seurakunnalla olisi siihen paremmin varaa. Sitä ennen kirkon vierellä oli ollut erillinen puutapuli. Sitä ennen kelloja soitettiin katolla olleesta kattoratsastajasta. Alun perin kirkossa lienee ollut kuori-ikkuna ja kaksi ikkunaa eteläseinässä. Länsisisäänkäyntiä ei ollut, vaan sisäänkäynti oli eteläsivulta, paikalla, johon myöhemmin rakennettiin asehuone. Pohjoisseinällä on saattanut olla sakaristo, sillä jälkiä tuli esiin tutkimuksissa vuonna 1954. Runkohuoneessa on ollut 1700-luvulla lautalaipio, jonka tilalle on vuonna 1872 tehty tynnyriholvi. Kruunu takavarikoi kappelilta toisen kellon vuonna 1544, jolloin sen nimi oli Pyhän Mattiaan kappeli. Itsenäinen seurakunta siitä muodostettiin vuonna 1866. Isonvihan aikaan kirkko säästyi, vaikka muuten kylä poltettiin. ==Sisätilat== Kirkosta ei ole löydetty keskiaikaisia maalauksia eikä vihkiristejä. Sen sijaan kuori-ikkunan ympäriltä on löydetty jälkiä maalauksista, jotka ovat 1600-luvun puolivälistä tai lopulta. Kiinteästä sisustuksesta on mainintoja, esimerkiksi että puualttarin tilalle muurattiin noin vuonna 1645 kivialttari. Nykyisin kirkossa on kirjailija Sally Salmisen veljen Runar Salmisen veistämä Mattiaan patsas. Salminen on myös veistänyt kyyhkyn saarnastuolin yläpuolelle. Nykyisen alttaritaulun Kristus Getsemanessa on maalannut R. W. Ekman. Kirkossa on uusikaupunkilaisen Jens Zachariassenin rakentamat 8-äänikertaiset urut vuodelta 1889. Ne on uudistanut Hans Heinrich vuonna 1975. Lars Sonck laati 1900-luvun alussa piirustukset uutta kirkkoa varten tien toiselle puolelle, mutta hiukan suurellinen rakennus jäi toteutumatta. 2016 07 Vårdön kirkko 1.jpg|Vårdön kirkko heinäkuussa 2016 2016 07 Vårdön kirkko 2.jpg|Kellotapuli 2016 07 Vårdön kirkko 3.jpg|Takapihan hautausmaata 2016 07 Vårdön kirkko 4.jpg|Syrjään siirrettyjä hautakiviä == Katso myös == *Luettelo Suomen keskiaikaisista kivikirkoista == Lähteet == * === Viitteet === Luokka:Vårdö Luokka:Ahvenanmaan kirkkorakennukset Luokka:Suomen keskiaikaiset kivikirkot Luokka:Suomen 1500-luvulla rakennetut rakennukset ja rakennelmat
Oikeusantropologia

Oikeusantropologia () on antropologian erityisala, jossa erilaisia henkilön ominaisuuksia pyritään tunnistamaan heidän luurankojensa perusteella. Tunnistettaviin ominaisuuksiin kuuluvat muun muassa henkilöllisyyden selvittäminen, traumojen analysointi, kasvojen rekonstruktio, kuolinhetken määrittäminen ja rikospaikkatutkimus. Oikeusantropologit eivät varsinaisesti määritä ruumiiden kuolinsyitä, mutta voivat auttaa todennäköisen syyn selvittämisessä. Yhdysvalloissa oikeusantropologeja sertifioi American Board of Forensic Anthropology. Tavallisesti ruumiin oikeusantropologinen tutkimus aloitetaan silloin kun varsinaista ruumiinavausta ei pystytä suorittamaan ja tietoa joudutaan hankkimaan muilla tavoin. ==Katso myös== *Osteologia == Lähteet == Luokka:Antropologia
Jens Lapidus

Jens Jacob Lapidus (s. 24. toukokuuta 1974) on ruotsalainen asianajaja ja dekkarikirjailija. Kirjailija käyttää edustamastaan kirjallisuudenlajista nimitystä "Stockholm noir". Teosten tapahtumat sijoittuvat Tukholman alamaailmaan. Lapidus käyttää esikoisteoksessaan Rahalla saa kovaksikeitettyä tyyliä, joka on saanut vaikutteita sellaisilta amerikkalaisilta kirjailijoilta kuin James Ellroy ja Dennis Lehane, ja hän on kertonut saaneensa aineistoa toimiessaan puolustusasianajajana Sollentunan käräjäoikeudessa. Kielellisiä vaikutteita hän on saanut muun muassa ruotsalaiselta rap-yhtyeeltä The Latin Kingsilta, snobipiireiltä ja kirjailijakollega Jonas Hassen Khemirin kirjoista. Kirjoista Snabba cash on filmattu, ja sen kahden seuraajan kuvaamista valmistellaan. == Elämä ja ura == Lapidus vietti lapsuutensa Tukholman Gröndalin kaupunginosassa ja opiskeli juristiksi Tukholmassa ja Lontoossa. Hän on opiskellut lisäksi jonkin verran aatehistoriaa ja viestintätieteitä, kansantaloutta ja käytännöllistä filosofiaa. Valmistututtuaan Lapidus aloitti liikejuristina, mutta on sittemmin siirtynyt asianajajaksi. Asianajaja Lapidus debytoi kirjailijana vuonna 2006 teoksella Snabba cash. Snabba Cash herätti huomiota ja vuoteen 2010 mennessä sitä myytiin 600 000 kappaletta. Seuraava teos, Aldrig fucka upp, ilmestyi vuonna 2008. Trilogian täydensi Livet de luxe vuonna 2010. Vuonna 2010 häneltä ilmestyi myös yhdessä Peter Bergtingin kanssa tehty sarjakuvaromaani Jengisota 145. Sittemmin Lapidukselta on ilmestynyt novellikokoelma ja kaksi romaania. == Teokset == *Rahalla saa, suom. Anu Koivunen, Like, 2008, alkuteos: Snabba cash, 2006 *Siisti kosto, suom. Anu Koivunen, Like, 2009, alkuteos: Aldrig fucka upp, 2008 *Jengisota 145, suom. Anu Koivunen, Like, 2010, alkuteos Gängkrig 145, 2009 *Luksuselämää, suom. Jaana Nikula, Like, 2011, alkuteos Livet de luxe, 2010 *Ainakin äiti yritti, novellikokoelma, suom. Petri Stenman, Like 2013, alkuteos, Mamma försökte 2012 http://www.yhteishyva.fi/viihde-ja-vapaa-aika/viihde/kirja-arvio-ainakin-aiti- yritti/0218010-158189 *Vip-huone, suom. Jaana Nikula, Like, 2014, alkuteos VIP-rummet (2014) * * * Paratiisikaupunki. Suomentaneet Petri Stenman ja Sirje Niitepõld. Like, 2021, alkuteos Paradis City * Mr Ykkönen. Suomentaneet Hanna Arvonen ja Petri Stenman. Like, 2022, alkuteos Mr Ett == Katso myös == * Rahalla saa (elokuva) == Lähteet == == Aiheesta muualla == *Jens Lapidus Liken sivuilla *Jenslapidus.se Luokka:Ruotsalaiset rikoskirjailijat Luokka:Ruotsalaiset asianajajat Luokka:Vuonna 1974 syntyneet Luokka:Elävät henkilöt Luokka:Seulonnan keskeiset artikkelit
Kwakiutlit

Kwakiutlit ovat Pohjois-Amerikan luoteisrannikolla Vancouverinsaaren rannoilla ja vastapäisellä mantereella asuva intiaanikansa. Kwakiutlit kutsuvat itseään kwakwaka'wakweiksi puhumallaan wakashan kielellä. Kwakiutlien perinteinen elinkeino on ollut kalastus ja yhteiskunta on ollut pääsääntöisesti perimyksen perusteella määräytyvän hierarkkinen. 2000-luvun alussa arvioitiin kwakiutliteja olevan noin 700 henkeä."Kwakiutl." Britannica Concise Encyclopedia. Encyclopædia Britannica, Inc., 2006. Answers.com 9.9.2008. == Lähteet == == Aiheesta muualla == Luokka:Kanadan alkuperäiskansat
Shakkiturnausten luokittelu

Vahvat shakkiturnaukset luokitellaan Maailman shakkiliitto FIDE:n vahvuusluokkiin pelaajien Elo-keskiarvon mukaan. Ensimmäiseen luokkaan luokitellaan turnaukset, joissa Elo-keskiarvo on 2251–2275, toiseen luokkaan ne, joissa on 2276–2300. Vahvimmat turnaukset esitellään seuraavassa: Luokka Elo-keskiarvo 15 2601–2625 16 2626–2650 17 2651–2675 18 2676–2700 19 2701–2725 20 2726–2750 21 2751–2775 22 2776–2800 Luokkaan 22 ei ole luokiteltu vielä yhtään turnausta virallisesti. Tosin joidenkin mukaan Bilbao Grand Slam kuului luokkaan 22. ==Lähteet== *World Chess Championship in Mexico reaches Category XXI *ChessBase: Bilbao Grand Slam starts today Luokittelu